《借读虎丘仰苏楼》
明代·黎遂球

一回邮舍一僧寮，更望双林喜待邀。为有石楼临涧影，便移书舫上山桥。

烟中树色层城塔，月下江风半榻箫。却识故人来望里，玉壶歌板送兰桡。

作者简介：（?—1646）广东番禺人，字美周。天启七年举人。再应会试不第。善诗、古文，工画山水。崇祯中，陈子壮荐遂球为经济名儒，以母老不赴。明亡，方应陈子壮荐，为南明隆武朝，兵部职方司主事，提督广东兵援赣州，城破殉难。谥忠悯。有《莲须阁诗文集》。